**Tko treba imenovati službenika za zaštitu osobnih podataka**

Obavezu imenovanja službenika za zaštitu osobnih podataka imaju pravne osobe koje se bave sustavnim prikupljanjem i obradom podataka u velikoj mjeri, osobito ako su te aktivnosti česte.

Prema mišljenju Agencije za zaštitu osobnih podataka, obveznci imenovanja službenika za zaštitu osobnih podataka su voditelji i izvršitelji obrade u slučajevima:

* **da su tijelo javne vlasti ili javno tijelo, osim za sudove kad djeluju u sudskoj nadležnosti**
* **da se osnovne djelatnosti voditelja ili izvršitelja sastoje od postupaka obrade koji zahtijevaju sustavno praćenje ispitanika u velikoj mjeri**
* **da se osnovne djelatnosti voditelja ili izvršitelja obrade sastoje od opsežne obrade posebnih kategorija podataka na temelju čl. 9. i osobnih podataka u vezi s kaznenim osudama i kaznenim djelima iz čl. 9.**

**Dakle, u slučaju bilo kojeg oblika opsežne obrade osjetljivih podataka** **(posebnih kategorija podataka kao što su rasa, spol, zdravstveni podaci, biometrijski podaci itd.) imenovanje službenika za zaštitu osobnih podataka također je u načelu obavezno**.

Nadzorna tijela će obavijestiti o potrebi imenovanja čak i u slučaju obrade podataka zaposlenika i kod malih tvrtki (npr. podaci o bolovanju i sl.); za sada je odredba o “opsežnoj obradi” podložna interpretaciji. Vjerojatno će se od malih tvrtki neće tražiti imenovanje službenika za zaštitu osobnih podataka (osim ako se bave npr. medicinskom djelatnosti i sl., jer u tom slučaju obrada posebnih kategorija podataka predstavlja osnovnu djelatnost).

Prestaje važiti odredba iz postojećeg zakona koji propisuje da tvrtke s više od 20 zaposlenika moraju imenovati službenika za zaštitu osobnih podataka.

Službenika za zaštitu podataka se određuje posebnom odlukom, neovisno o ugovoru o radu, a ta odluka se mora dostaviti Agenciji za zaštitu osobnih podataka. Potiče se imenovanje službenika za zaštitu osobnih podataka čak i ako to organizacije nisu obavezne učiniti, ali ako to naprave, na njih se primjenjuju svi propisi kao da je imenovanje bilo obavezno.

**Prema saznanjima Hrvatske zajednice tehničke kulture članice HZTK nisu obvezne imenovati službenika za zaštitu osobnih podataka s obzirom na to da u pravilu nisu tijela s javnim ovlastima, sustavno ne prate ispitanike u velikoj mjeri te ne obrađuju posebno osjetljive kategorije podataka (biometrijski, zdravstveni podaci i sl.).**